Τραγωδία του Εστάδιο Νασιονάλ

Τραγωδία του Εστάδιο Νασιονάλ 200px Η δυτική είσοδος του σταδίουΤοποθεσία 25px ΠερούΓεωγραφικές συντεταγμένες Ημερομηνία 24 Μαΐου 1964Νεκροί 328Τραυματίες 500
Η Τραγωδία του Εστάδιο Νασιονάλ (γνωστή και ως ποδοσφαιρική τραγωδία της Λίμα) συνέβη στις 24 Μαΐου του 1964 στη Λίμα, Περού και είναι, μέχρι σήμερα, η χειρότερη τραγωδία στην ιστορία του ποδοσφαίρου.Lima 1964: The world's worst stadium disaster BBC News

Τα γεγονότα
Η τραγωδία συνέβη το απόγευμα της 24ης Μαΐου του 1964 στη Λίμα, λίγο πριν το τέλος του ποδοσφαιρικού αγώνα Περού - Αργεντινής για τα προκριματικά των Ολυμπιακών Αγώνων του Τόκιο. 

Η Αργεντινή προηγείτο με 1-0, όταν, δύο λεπτά πριν από τη λήξη του αγώνα, ο Ουρουγουανός διατητής ακύρωσε ένα τέρμα των γηπεδούχων.49 χρόνια πρίν στην «Κ»26.V.1964 Καθημερινή 

Το αφηνιασμένο πλήθος εισέβαλε στο γήπεδο για να λιντσάρει το διαιτητή και η αστυνομία παρενέβη με όλα τα μέσα που διέθετε. Οι συμπλοκές στον αγωνιστικό χώρο γρήγορα μετατράπηκαν σε γενική επίθεση με δακρυγόνα κατά των θεατών στις εξέδρες, οι οποίοι τράπηκαν σε άτακτη φυγή.

Ο αγώνας ωστόσο δεν είχε λήξει και πολλές από τις πόρτες του εθνικού σταδίου της περουβιανής πρωτεύουσας ήταν κλειδωμένες. Οι θεατές συνωστίστηκαν στους αδιέξοδους διαδρόμους. Πολλοί έχασαν τις αισθήσεις τους. Λίγα λεπτά αργότερα 328 άτομα ήταν νεκρά από ασφυξία, ποδοπατημένα μέχρι θανάτου, ενώ, έξω από το στάδιο, ο μαινόμενος όχλος επιδόθηκε σε ένα όργιο καταστροφής, πυρπολώντας καταστήματα, αυτοκίνητα και εργοστάσια.Ποδοσφαιρική τραγωδία στο Περού, Ιστορικό Λεύκωμα 1964, σελ. 134-135, Καθημερινή (1997)

Παραπομπές

 Εξωτερικοί σύνδεσμοι 
Οι μεγαλύτερες τραγωδίες στην ιστορία του ποδοσφαίρου Real.gr
Τα μεγαλύτερα οπαδικά μακελειά στα γήπεδα του κόσμου Το Βήμα
Οι πιο αιματηρές τραγωδίες στα ποδοσφαιρικά γήπεδα sport24.gr

Κατηγορία:1964
Κατηγορία:Ποδόσφαιρο στο Περού